Publication: Magyar Közlöny
Issue: MK-2000-11 (Year: 2000, Number: 11)
Era: 1990-2004
Section: 3. számú melléklet a 3/2000. (II. 8.) KHVM rendelethez
Paragraph Index: 303

c) A szakmai vizsga értékelése — Eredményes vizsgát tett az a jelölt, aki minden vizsgarész követelményeit teljesítette. — A szakmai gyakorlati vizsga eredménytelensége esetén a vizsgát meg kell ismételni. Ismétlő vizsgát legkorábban 3 hónap eltelte után lehet tenni. — A szakmai elméleti vizsga eredménytelensége esetén az eredménytelen vizsgarészből a jelölt javítóvizsgát tehet: = a szóbeli vizsgarész 3 hónap eltelte után javítható, = az írásbeli vizsgarész 3 hónap eltelte után javítható. 4.4. A szakmai vizsga egyes részei alóli felmentés feltételei A szakmai vizsga egyes részei alól felmentés adható annak a szakirányú szakközépiskolai végzettséggel rendelkező vizsgázónak, aki hiteltérdemlően tudja bizonyítani, hogy az adott vizsgarészhez tartozó tantárgyból az előírt vizsgakövetelményeket megelőző tanulmányai során teljesítette, és annak tartalma azóta lényegesen nem változott.

Source: https://magyarkozlony.hu/hivatalos-lapok/4563be5038a49d3b21f2ddf1a3151ff553cb5dd0/dokumentumok/ccf894dc8009e157c1678f45bfeae4f8d62e1367/letoltes